b'\n_START_ARTICLE_\nSax\xc3\xa5n\n_START_SECTION_\nFauna\n_START_PARAGRAPH_\n\xc3\x85en er levested for en del r\xc3\xb8dlistede arter: isfugle, karpefisk (latin: Gobio gobio og Barbatula barbatula), tykskallet malermusling (latin: Unio crassus), \xc3\xa5l og billen (latin: Hydraena pulchella). I perioden maj til november vandrer hav\xc3\xb8rreder op i Sax\xc3\xa5en for at gyde. Om vinteren overvintrer rovfugle langs \xc3\xa5en og ved udl\xc3\xb8bet._NEWLINE_Langs \xc3\xa5en er der to naturreservater og flere interessante naturomr\xc3\xa5der: "Flygeltofta \xc3\xa4ngar" og "Dagstorps mosse"._NEWLINE_Flygeltofta \xc3\xa4ngar Sax\xc3\xa5n l\xc3\xb8ber ud i \xc3\x98resund 4\xc2\xa0km sydvest for Landskrona over Lund\xc3\xa5krabugten \xc3\xa4ngar, der er et cirka 60 ha stort naturreservat. Omr\xc3\xa5det er meget fladt og oversv\xc3\xb8mmes fra tid til anden. Her vokser mange salttolerante planter._NEWLINE_Ved udmundingen deler \xc3\xa5en sig i to l\xc3\xb8b omkring Ko\xc3\xb6n. Omr\xc3\xa5det nord for \xc3\xb8en er naturreservat, der er blevet afgr\xc3\xa6sset langt tilbage i tiden, hvor der bl.a. vokser harrilgr\xc3\xa6s, kryb-hvene, strand-asters, strand-trehage og stilket kileb\xc3\xa6ger (latin: Atriplex pedunculata). Den r\xc3\xb8dlistede Eng-Byg er genudplantet efter at have v\xc3\xa6ret forsvundet._NEWLINE_P\xc3\xa5 Flygeltofta \xc3\xa4ngar ruger blandt andet almindelig ryle, klyde og dv\xc3\xa6rgterne (latin: Sternula albifrons)._NEWLINE_Syd for udl\xc3\xb8bet vokser siv og strand-kogleaks._NEWLINE_Hele engomr\xc3\xa5det er en meget vigtig rasteplads for tr\xc3\xa6kfugle og er af Naturv\xc3\xa5rdsverket klassificeret som en kystn\xc3\xa6r lokalitet med international betydning for fuglelivet.'